Knin, 21.12.2017. godine

#

**Predmet**: Obavijest korisnicima vodnih usluga

 Obavještavamo Vas, da je zbog nadolazećih nižih temperatura, koje mogu prouzrokovati smrzavanje vodomjera i vodovodnih instalacija, potrebno na vrijeme zaštititi Vašu internu vodovodnu instalaciju, te vodomjer u vodomjernom oknu, kako bi se spriječili gubitak vode i dodatni troškovi.

Stoga, molimo Vas da zidove i poklopac vodomjernog okna zaštitite postavljanjem izolacijskog materijala.

Pogodan izolacijski materijal bio bi stiropor, ali nikako materijali koji upijaju vodu poput : kartona, spužve i tekstila.

Također, jedan od načina zaštite je i da u vodomjerno okno postavite vreću napunjenu rastresitim izolacijskim materijalom, koja bi se prilikom očitanja ili zamjene vodomjera lako izvadila. Važno je naglasiti i da se, prilikom postavljanja zaštite vodomjera, ne služite teškim predmetima i materijalima.

Slijedeći ove savjete i dobrim poklapanjem Vašeg vodomjernog okna, spriječit ćete oštećivanje i smrzavanje vodomjera od niskih temperatura tijekom nadolazećih zimskih mjeseci.

Podsjećamo, u ''Općim i tehničkim uvjetima isporuke vodnih usluga'' Komunalnog poduzeća d.o.o., stoji kako isporučitelj ne odgovara za štetu nastalu na internoj vodovodnoj instalaciji, zbog smrzavanja dijela instalacije ili vodomjera (članak 19.), a korisnik usluge dužan je u zimskim mjesecima zaštititi vodomjer i priključak od smrzavanja (članak 24.).

S poštovanjem,

#  Direktor

 Damir Velić, dipl. oec.